Mikheil Saakasjvili ble gjenvalgt som president
**Presidentvalget i Georgia** ble avholdt i Georgia den 5. januar 2008 etter å ha blitt flyttet frem av daværende president Mikheil Saakasjvili, fra den opprinnelige datoen høsten 2008.

Bakgrunn
--------

### Krisen i 2007

Senere i 2007 nådde Georgia sin verste krise siden roserevolusjonen. En serie med demonstrasjoner mot regjeringen i oktober, med anklager om mord, korrupsjon. Irakli Okruasjvili var den fremste talsmannen for anklagene. Protestene fikk sitt klimaks tidlig i november 2007, og involverte flere opposisjonsgrupper og media-mogulen Badri Patarkatsisjvili. Selv om demonstrasjonene døde ut raskt, bestemte regjeringen seg for å bruke politi mot de gjenværende demonstrantene. Dette resulterte i gateslag i Tbilisi 7. november. Presidenten innførte unntakstilstand i perioden 7. til 16. november og restriksjonene pålagt noe media, førte til hard kritikk av Saakasjvili-regjeringen fra både inn- og utland.

8. november 2007 kom president Saakasjvili med et kompromiss, der han foreslo å avholde presidentvalget i Georgia tidlig i 2008. Han foreslo også å avholde en folkeavstemningen om tidspunktet for valg på ny nasjonalforsamling og en folkeavstemning om NATO-medlemskap samtidig. Flere endringer i valgoppsettet ble gjort for opposisjonen

Kandidater
----------

22 innbyggere uttrykte ønske om å delta i presidentvalget. Etter georgisk valglov, må hver av dem levere 50 000 signaturer fra velgere for å bli registrert av valgkommisjonen i landet som offisiell kandidat. Totalt levert 13 kandidater sitt kandidatur, men kun 7 av disse ble anerkjent av Valgkommisjonen i landet. Disse er: 

* Levan Gatsjetsjiladze, nominert av en koalisjon på 9 partier;
* Davit Gamkrelidze, lederen av partiet "Ny Rett";
* Gia Maisasjvili, lederen av partiet "Fremtidspartiet";
* Sjalva Natelasjvili, lederen av det georgiske arbeiderpartiet;
* *Arkadi Patarkatsisjvili, en forretningsmann* (han trakk seg som kandidat 28. desember 2007);
* Mikheil Saakasjvili, ekspresidenten og lederen av partiet "Forent nasjonalbevegelse";
* Irina Sarisjvili-Tsjanturia, den eneste kvinnelige kandidaten og lederen av det russiskvennlige partiet "Håpets Parti"

Hvis ingen av kandidatene oppnår absolutt flertall, vil det bli avholdt en ny runde 19. januar 2008

Tema i valget
-------------

### NATO-medlemskap

Utdypende artikkel: Georgisk folkeavstemning om NATO-medlemskap januar 2008

28. desember 2007 lovte Saakasjvili, hvis han ble gjenvalgt, å føre landet inn i NATO og å gjenvinne landets territorielle integritet i hans andre termin som president, og sa at han ville overlevere et samlet Georgia til hans etterfølger etter sin siste termin

### Abkhasia

Perioden før presidentvalget ble markert med økende uro i utbryterregionen Abkhasia. Tidlig i januar 2008, meldte georgiske media om angrep på¨etniske georgiere i Gali distriktet kontrollert av den de facto abkhasiske administrasjonen. Meldingen sa at georgierne som levde i Abkhasia ble undertrykket av lokal myndigheter, for å forhindre at de deltok i presidentvalget, og minst 7 hus tilhørende georgiske innbyggere hadde blitt brent ned. Selv om abkhasiske myndigheter avviste påstandene, advarte den fungerende presidenten i Georgia Nino Burdzjanadze mot forsøkene på å komplisere situasjonen i konfliktområdet like før valget

Gjennomføringen av valget
-------------------------

### Valgobservatører

OSSE har sluppet to foreløpige rapporter om valgkampen, som sier at «*legal framework [was] generally favorable to the conduct of democratic elections in Georgia, if implemented in good faith.*» Men observatørene uttrykker uro over «*a highly polarized political environment*» blant landets politiske partier, påstander om misbruk av offentlige midler i valgkampen av eks-presidenten og mangelen på balansert dekning i geogrisk media.

I tillegg til lokale valgobservatører, var det 29 internasjonale organisasjoner tilstede (inkludert OSSE, Parlamentarikergruppen fra Europarådet, og International Crisis Group) for å observere valget.

6. januar uttalte en gruppe estiske og litauiske valgobservatører fra OSSE at valget var gjennomført «demokratisk, fritt og rettferdig», trass i noen mindre feil.

En gruppe interne georgiske observatører, bestående av unge georgiske advokater, leverte 7. januar inn en klage til Valgkommisjonen på valgets gjennomføring, og krevde at valget ved 30 valgsteder ble annullert på grunn av «*observasjoner av grove overtramp*».

Valgresultatet
--------------

### Valgdagsmåling

En valgdagsmåling samme kveld som valget viste at president Mikheil Saakasjvili hadde fått 52,5 %, mens opposisjonens fremste kandidat Levan Gatsjetsjiladze fikk 28,5 % av stemmene.

### Opptelte resultater

Endelige resultater.

| Kandidat | Parti | Stemmer |  % | Kommentar |
| --- | --- | --- | --- | --- |
| Mikheil Saakasjvili | "Forent nasjonalbevegelse" | 1 060 042 | 53,47 % | Den tidligere presidenten |
| Levan Gatsjetsjiladze | 9 partier i koalisjon | 509 234 | 25,69 % |  |
| Arkadi Patarkatsisjvili |  | 140 826 | 7,10 % | han trakk seg som kandidat 28. desember 2007 |
| Sjalva Natelasjvili | det georgiske arbeiderpartiet | 128 589 | 6,49 % |  |
| Davit Gamkrelidze | "Ny Rett"; | 79 747 | 4,02 % |  |
| Giorgi Maisasjvili | "Fremtidspartiet" | 15 249 | 0,77 % |  |
| Irina Sarisjvili-Tsjanturia | "Håpets Parti | 3 242 | 0,16 % | Eneste kvinnelige kandidat |

### Reaksjoner

Davit Gamkrelidze innrømmet nederlag i en uttalelse 6. januar, og mente at det burde avholdes en 2. valgomgang mellom Mikheil Saakasjvili og Levan Gatsjetsjiladze, og advarte mot manipulering av resultatet fra myndighetene sin side.

Russlands utenriksdepartement fordømte valget, og mente det ikke var "fritt og rettferdig", mens USA ba om "tilbakeholdenhet" og å avvente rapporten fra de internasjonale valgobservatørene. EUs utenrikssjef Javier Solana gratulerer etterhvert Georgia med å ha gjennomført det han kaller et valg med "reell konkurranse".

### Demonstrasjoner

Like etter at de første valgdagsmålingene var klare, startet opposisjonen i landet å organisere massedemonstrasjoner mot det de oppfattet som gjenvalget av presidenten, da de påstod at det hadde pågått omfattende valgfusk, denne anklagen ble tilbakevist av georgiske myndigheter.

13. januar demonstrerte 20 000 mennesker i Tbilisi imot valgresultatet, og opposisjonsleder Levan Gatsjetsjiladze anklaget igjen president Saakasjvili for valgfusk, og krevde nyvalg.

Referanser
----------

1. ↑  Itar-Tass: Georgia to hold presidential election on Jan 5, 2008, presentert 8. november 2007
2. ↑  BBC News: Georgia to hold early elections, presentert 8. november 2007
3. ↑  Civil Georgia: Saakashvili Calls Snap Presidential Polls, Referendum, presentert 8. november 2007
4. ↑  Civil Georgia: 22 Bid for Presidency – CEC, presentert 26. november 2007
5. ↑  Civil Georgia: Seven Remain in Presidential Race, presentert 11. desember 2007
6. ↑  Peoples Daily Online: Chairman: Georgia to ensure ethnic minorities' voting rights, presentert 3. januar 2008
7. ↑  Peoples Daily Online: Georgian president vows to join NATO if reelected, presentert 28. desember 2007
8. ↑  Civil Georgia: Sokhumi Denies Reported Attacks on Georgians in Gali, presentert 4. januar 2008
9. ↑  Civil Georgia: Attempts Made to Raise Tension in Conflict Zones – Burjanadze, presentert 4. januar 2008
10. ↑  Civil Georgia: OSCE Interim Report on Election Campaign, presentert 21. desember 2007
11. ↑  The OSCE Observer Mission: Interim Report No 2, presentert 28. desember 2007
12. ↑  Civil Georgia: International Observers
13. ↑  Reuters: Georgia vote met most international standards: OSCE, presentert 6. januar 2008
14. ↑  Elections.ge: Watchdog Wants Annulment of Results from 30 Precincts, presentert 7. januar 2008
15. ↑  Aftenposten: Måling: Saakasjvili fikk flest stemmer i Georgia, presentert 5. januar 2008
16. ↑  BBC News: Georgia president 'wins election', presentert 5. januar 2008
17. ↑  eurasianet.org, presentert 11. januar 2008
18. ↑  Elections.ge: Gamkrelidze Concedes Polls, Calls for Run-Off, presentert 6. januar 2008
19. ↑  Elections.ge: Moscow Condemns Georgia’s Polls, presentert 6. januar 2008
20. ↑  Reuters: U.S. calls for restraint after Georgia vote, presentert 6. januar 2008
21. ↑  VG: Solana gratulerte Georgia med presidentvalget, presentert 7. januar 2008
22. ↑  BBC News: Mass rally call over Georgia poll, presentert 6. januar 2008
23. ↑  the Herald Sun: Officials dismiss election cheating claims, presentert 6. januar 2008
24. ↑  VG: 20 000 krever nytt valg i Georgia, presentert 13. januar 2008

Eksterne lenker
---------------

* Georgia Vote 2008, EurasiaNet
* Elections 2008. Civil Georgia
* Central Election Commission of Georgia Arkivert 29. september 2007 hos Wayback Machine.